JAVNI POZIV

Dan otvorenih vrata Općinskog suda u Bjelovaru

Povodom Europskog dana pravosuđa – 24. listopada 2025.

Europski dan pravosuđa ustanovljen je 2003. godine od strane Vijeća Europe i Europske komisije, države članice Vijeća Europe već tradicionalno obilježavaju 25. listopada.

Svrha obilježavanja toga dana je upoznavanje građana s djelovanjem pravnog sustava u njihovim zemljama, edukaciji i informiranju o njihovim svakodnevnim pravima u području pravosuđa.

Poštovani,

Povodom obilježavanja Europskog dana pravosuđa 2025. dana 24. listopada 2025. Općinski sud u Bjelovaru će biti otvoren za cjelokupnu javnost u vremenu od 9,00 do 12,00 sati

Cilj ove manifestacije je omogućiti javnosti, da navedenog dana slobodno pristupi u Općinski sud u Bjelovaru, radi upoznavanja s organizacijom i djelokrugom rada suda, kao i s pojedinostima vezanim za pojedine segmente radnog procesa.

Na taj način želimo Vam omogućiti da nas posjetite i razgledate, da nam postavite sva pitanja koja Vas zanimaju vezano za rad suda, a mi ćemo Vam uz ostalo prezentirati rad suda u proteklom razdoblju kroz određene statističke podatke, ali pri tom posjetitelji ne mogu kroz ovu manifestaciju postavljati ili dobiti odgovore vezane uz stanje konkretnih predmeta koji se vodi na sudu niti pravnih savjeta u svezi predmeta koji se vodi na ovom sudu

U cilju što lakše organizacije navedene manifestacije potrebno je da se svi dolasci prethodno najave na broj telefona 043/274-126, odnosno e-adresu: Općinski sud u Bjelovaru -[ured.predsjednika@osbj.pravosudje.hr](file:///C:\Users\zrabatic\AppData\Local\Microsoft\Windows\INetCache\Content.Outlook\6K113P7B\ured.predsjednika@osbj.pravosudje.hr) od 15. - 22. listopada 2025. od 7,30 do 14,00 sati, a sve radi organizacije rada suda.